Çıxış edənlər vurğulayıblar ki, Tofiq Quliyev Azərbaycan folklorunun inkişafında və populyarlaşmasında nəzərəçarpacaq rol oynayıb. O, Azərbaycan muğamlarını nota köçürən ilk bəstəkarlardan biridir. O, 1936-cı ildə bəstəkar Z.Bağırov ilə birlikdə “Rast”, “Segah”, “Zabul”, “Dügah” muğamlarının şöbə və guşələrini nota köçürərək musiqi aləminə çox böyük töhfə verib. Tofiq Quliyevin bəstələdiyi mahnılar, filmlərə yazdığı musiqi Azərbaycan musiqi mədəniyyətinin qızıl fonduna daxil olub. Görkəmli bəstəkar yaradıcılıqla yanaşı, ictimai fəaliyyətlə də məşğul olub.